## ΠΑΡΑΡΤΗΜΑ ΙII – Υπόδειγμα Τεχνικής Προσφοράς – ΦΥΛΛΟ ΣΥΜΟΡΦΩΣΗΣ

ΦΥΛΛΟ ΣΥΜΜΟΡΦΩΣΗΣ ΓΙΑ ΦΟΡΤΗΓΟ ΟΧΗΜΑ

|  |  |  |  |  |
| --- | --- | --- | --- | --- |
| **α/α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ ΜΕ ΑΝΑΦΟΡΑ ΣΤΗ ΣΧΕΤΙΚΗ ΣΕΛ. (εγχειρίδια, εικόνες, σχεδιαγράμματα, κατάλογοι κ.τλ. στην ελληνική γλώσσα ή επίσημα μεταφρασμένα)** |
| 1 | **Γενικά, τύπος, μέγεθος, διαστάσεις**  Το προς προμήθεια μηχάνημα θα είναι τελείως καινούργιο, πρώτης χρήσης, γνωστού και εύφημου εργοστασίου, μοντέλου εκ των πλέον εξελιγμένων τεχνολογικά.  Το μηχάνημα θα αποτελείται από πλαίσιο, κλειστή μεταλλική καμπίνα, την εξάρτηση του εκσκαφέα αποτελούμενη από την μπούμα, τον βραχίονα εκσκαφής και θα φέρει εγκατάσταση για την λειτουργία υδραυλικής βραχόσφυρας. Θα διαθέτει επίσης ελαστικές ερπύστριες και λεπίδα προώθησης γαιών. Η ταχύτητα περιστροφής θα είναι περίπου από 8,0 έως 8,3rpm.  Η λειτουργία της εξάρτησης του εκσκαφέα, θα είναι υδραυλική γι’ αυτό η απαίτηση ισχύος-πίεσης του υδραυλικού συστήματος, θα είναι κατά προτίμηση η μέγιστη. Το βάρος του μηχανήματος με πλήρη εξάρτηση θα είναι κατ’ ελάχιστο από 5600 έως 6000 κιλά, το ολικό πλάτος μέγιστο από 1950mm εως1980mm, το μήκος σε θέση πορείας 5500mm περίπου και το ολικό ύψος 2500mm περίπου.  Επιπροσθέτως, το μηχάνημα θα πρέπει να έχει τη δυνατότητα κλειδώματος της περιστροφής του κατά την πορεία ή κατά τη μεταφορά του σε νταλίκα, πλατφόρμα, μικρό φορτηγό κλπ.  Η περιστροφή της ανωδομής θα είναι απαραίτητα 360° και δεν θα είναι μηδενικής περιστροφής για καλύτερη σταθερότητα και ανυψωτική ικανότητα.  **ΑΠΟΚΛΙΣΕΙΣ:** Όλες οι απαιτήσεις των Τεχνικών Προδιαγραφών είναι ουσιώδεις και απαράβατες, η τυχόν ύπαρξη απόκλισης θα σημαίνει **απόρριψη της προσφοράς.** Όπου απαίτηση αναφέρεται με τη λέξη «περίπου» γίνεται αποδεκτή απόκλιση + 10% της αναφερόμενης τιμής. | ΝΑΙ |  |  |
| 2 | **ΚΙΝΗΤΗΡΑΣ**  Θα είναι πετρελαιοκίνητος, υδρόψυκτος, τρικύλινδρος, υπερτροφοδοτούμενος νέας αντιρρυπαντικής τεχνολογίας STAGE V, ονομαστικής ισχύος από 35 έως 40 kW .  Επίσης, το ρεζερβουάρ καυσίμου θα έχει χωρητικότητα τουλάχιστον 73 λίτρων επί ποινή αποκλεισμού, ώστε το μηχάνημα να έχει τη μεγαλύτερη δυνατή αυτονομία. | ΝΑΙ |  |  |
| 3 | **Επιμέρους μηχανολογικά-ηλεκτρικά-ηλεκτρονικά συστήματα-ασφάλεια**  Υδραυλικά δισκόφρενα σε όλους τους τροχούς (επιθυμητό) και μηχανικό παρκόφρενο, τα οποία θα ικανοποιούν όλες τις σχετικές οδηγίες της Ε.Ε. Θα έχει σύστημα αντιμπλοκαρίσματος ABS, και επιθυμητή είναι η ύπαρξη συστήματος αντιολίσθησης ASR ή ΕBD, ή οποιουδήποτε άλλου σύγχρονου συστήματος. | ΝΑΙ |  |  |
| 4 | **Υδραυλικό σύστημα - Κίνηση**  Το υδραυλικό σύστημα θα λειτουργεί μέσω υδραυλικής αντλίας, που θα παρέχει πίεση και παροχή για όλες τις λειτουργίες του μηχανήματος. Η μέγιστη παροχή ορίζεται σε τουλάχιστον 125 λίτρα/λεπτό και η υδραυλική πίεση λειτουργίας 265 bar.  Το μηχάνημα θα διαθέτει βοηθητικό υδραυλικό κύκλωμα για την τοποθέτηση σφύρας και θαμνοκοπτικού.  Η μετάδοση κίνησης θα είναι υδροστατική και θα πραγματοποιείται μέσω δυο υδραυλικών μοτέρ μεταβλητής παροχής. Απαραίτητη είναι η ύπαρξη δύο ταχυτήτων πορείας. Ταχύτητα πορείας τουλάχιστον 4,4 Km/h - υψηλή, και 2,9 Km/h - χαμηλή. | ΝΑΙ |  |  |
| 5 | **Σύστημα εκσκαφής**  Ο βραχίονας εκσκαφής θα είναι στιβαρής κατασκευής και στο άκρο του θα φέρει κάδο εκσκαφής πλάτους τουλάχιστον 450mm περίπου. Η δύναμη εκσκαφής στον κάδο θα πρέπει να είναι τουλάχιστον 42kN, ενώ η δύναμη εκσκαφής στον βραχίονα θα είναι τουλάχιστον 25kN. Το μέγιστο βάθος εκσκαφής θα είναι 4000mm περίπου.  Οι υδραυλικές σωληνώσεις θα είναι πλήρως προστατευμένες.  Ο εκσκαφέας θα φέρει απαραίτητα εργοστασιακή υδραυλική εγκατάσταση για την μελλοντική τοποθέτηση και λειτουργία υδραυλικής βραχόσφυρας και λοιπών εξαρτήσεων. | ΝΑΙ |  |  |
| 6 | **Καμπίνα, όργανα, προσφερόμενα τεχνολογικά στοιχεία και λοιπά στοιχεία - παρελκόμενα**  Η καμπίνα του χειριστή, θα είναι μεταλλική κλειστού τύπου, στιβαρής κατασκευής, ασφαλείας και ROPS και ΤOPS. Όλοι οι χειρισμοί του μηχανήματος θα γίνονται από δύο σερβοχειριστήρια (joystick) που θα βρίσκονται (δεξιά και αριστερά) πάνω στο κάθισμα του χειριστή.  Θα διαθέτει πλήρες ταμπλό οργάνων λειτουργίας, με οπτικοακουστικές προειδοποιήσεις για την σωστή λειτουργία και αποφυγή βλαβών. Η πληρότητα του πίνακα ελέγχου, θα εκτιμηθεί ιδιαίτερα.  Θα διαθέτει απαραίτητα δορυφορικό σύστημα ελέγχου ώστε να είναι δυνατή η παρακολούθηση της θέσης του μηχανήματος και των δεδομένων λειτουργίας του από απόσταση.  Το μηχάνημα θα παραδοθεί με 1) Εξάρτημα καταστροφέα κλαδιών πλάτους 1100mm  2) Bραχόσφυρα από 320 έως 340 κιλών με 2 μακάπια  3) Άκρο για υποδοχή εξαρτήματος πασσαλόμπηξης  4) Δύο (2) αλουμινένιες ράμπες φόρτωσης μήκους περίπου 4 μέτρων έκαστη και πλάτους τουλάχιστον 450mm τόσο ώστε να επιτρέπει την φόρτωση του μηχανήματος σε μέσο μετφοράς (φορτηγό) και με ικανότητα φόρτωσης τουλάχιστον 9 τόνων, βάρος έως 70 κιλά έκαστη  5) ένα επιπλέον στενό κάδο εκσκαφής πλάτους 250mm. | ΝΑΙ |  |  |
| 7 | **Εγγύηση καλής λειτουργίας**  Τουλάχιστον για 24 μήνες. |  |  |  |
| 8 | **Εξυπηρέτηση μετά την πώληση- Τεχνική υποστήριξη- Χρόνος παράδοσης ζητούμενων ανταλλακτικών – Χρόνος ανταπόκρισης συνεργείου**  Ο προμηθευτής εγγυάται την εξασφάλιση των απαιτούμενων ανταλλακτικών, τουλάχιστον για μια δεκαετία και δηλώνεται η έκπτωση στα ανταλλακτικά που θα τυγχάνει ο φορέας επί του εκάστοτε ισχύοντος τιμοκαταλόγου.  Απαραίτητα η αποκατάσταση των ζημιών θα γίνεται στον τόπο που εργάζεται το μηχάνημα και η μετάβαση του συνεργείου θα γίνεται, εντός το πολύ 3 ημερών, από την έγγραφη ειδοποίηση περί βλάβης. Για τον λόγο αυτό να διαθέτει υποχρεωτικά εξουσιοδοτημένο συνεργάτη στην Κρήτη (κατά προτίμηση στο Ηράκλειο που θα είναι η βάση του μηχανήματος), με σκοπό την άμεση επισκευή του μηχανήματος και την αποφυγή ακινητοποίησης του.  Επίσης με ποινή αποκλεισμού, το μηχάνημα θα παραδοθεί ταξινομημένο με πινακίδες και έτοιμο προς χρήση με έξοδα του προσφέροντα. |  |  |  |
| 9 | **Χρόνος παράδοσης**  Ο χρόνος παράδοσης του μηχανήματος στις εγκαταστάσεις της υπηρεσίας, δεν μπορεί να είναι μεγαλύτερος των εκατό ογδόντα (180) ημερών από την ημερομηνία υπογραφής της σχετικής σύμβασης. |  |  |  |
| 10 | **Εγχειρίδια και Εκπαίδευση**  Στην προσφορά θα κατατίθεται επί ποινή αποκλεισμού, πιστοποιητικό ποιότητας της σειράς ISO 9001 τόσο του προμηθευτή όσο και του κατασκευαστή.  Τα έντυπα που θα συνοδεύουν το μηχάνημα είναι:  Βιβλίο οδηγιών, χρήσης και συντήρησης.  Η εκπαίδευση του προσωπικού, χειριστών και συντηρητών, θα γίνει επαρκώς, κατά την ημερομηνία της παραλαβής, του μηχανήματος και με βάση τα σχετικά έντυπα, που θα χορηγηθούν.  Τα έντυπα που θα συνοδεύουν το μηχάνημα είναι:  Βιβλίο οδηγιών, χρήσης και συντήρησης. |  |  |  |

Ο ΠΡΟΜΗΘΕΥΤΗΣ